Frederikshavnerfirma blev den sidste finalist i den nordjyske innovationskonkurrence Tag Fat.

Alle nordjyske kommuner har nu en kandidat klar til den store Tag Fat-finale på Skråen 4. december. Onsdag blev den frederikshavnske vinder kåret, og det blev Vestergaard Marine Service. Vestergaard Marine Service yder service på skibsmotorer, og dommerpanelet lægger vægt på, at virksomheden har udvist gos inovationsevne, fordi man har været i stand til at udvikle sig. Engang var Vestergaard Marine Service underleverandør til Frederikshavns værft, men i dag er værftet lukket, og virksomehden eksporterer til den maritime industri over hele verden. Ud over chancen for at vinde hele innovationskonkurrencen, betyder finalepladsen også en lidt sjovere frokostpause. Direktøren havde nemlig lovet øl og røde pølser til alle virksomhedens ansatte, hvis man skulle blive kåret til kommunens mest innovative virksomhed.